[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.5.2007

COM(2007) 252 végleges

2007/0087 (ACC)

Javaslat

A TANÁCS HATÁROZATA

az Európai Közösségeknek a Vámigazgatások Világszervezetéhez történő csatlakozásáról és a tagságból eredő jogok és kötelezettségek ideiglenes gyakorlásáról

(előterjesztő: a Bizottság)

INDOKOLÁS

A JAVASLAT HÁTTERE |

110 | A javaslat indokai és célkitűzései Az Európai Unió Tanácsa 2001. március 19-én határozott a Vámigazgatások Világszervezetéhez történő csatlakozásról szóló tárgyalások megkezdéséről[1]. A Tanács felhatalmazta a Bizottságot a Vámigazgatások Világszervezetéhez történő csatlakozásra irányuló tárgyalások folytatására. E tanácsi határozat alapján az Európai Közösség 2001 áprilisában teljes jogú tagság iránti kérelmet nyújtott be a Vámigazgatások Világszervezetéhez. |

120 | Általános összefüggések A tagsággal kapcsolatos kérdéseket a Vámigazgatások Világszervezete Tanácsának 2001. júniusi ülésén[2], valamint azt követően a Vámigazgatások Világszervezetének 2001. decemberi és 2002. júniusi ülésén vitatták meg. Akkor számos ország ellenezte a tagságot. A Vámigazgatások Világszervezetének Tanácsa 2002-ben nem zárta le a kérdést, politikai megoldásra várva. A politikai tárgyalásokat követően a kérelmet 2006 júniusában a Vámigazgatások Világszervezete Tanácsának ülésén újra benyújtották. Ez alkalommal a Vámigazgatások Világszervezete Európai Közösséggel folytatandó tárgyalásának megnyitásáról szóló javaslatot az országok elfogadták. A Vámigazgatások Világszervezete Tanácsának, majd azt követően a Vámigazgatások Világszervezete Politikai Bizottságának 2006 decemberében tartott ülésén vizsgálták az Európai Közösség Vámigazgatások Világszervezetéhez való csatlakozásának jogi, szavazati és költségvetési vonatkozásait. A csatlakozási folyamat során a Bizottság folyamatosan tájékoztatta a tagállamokat a fejleményekről a Vámpolitikai Csoport keretében, valamint a Vámigazgatások Világszervezetében esetleges tagság gyakorlati következményeiről. Az Európai Közösség a Vámigazgatások Világszervezete azon szerveinek tagja, amelyeket olyan más nemzetközi egyezmények vagy megállapodások hoztak létre, amelyben a Közösség már részes fél (pl.: vámérték-megállapítási megállapodás, Harmonizált Rendszer, a felülvizsgált Kiotói Egyezmény, stb.). Más szervek és megbeszélések esetében csak megfigyelőként lehet jelen, néhány esetben pedig külön meghívásra is szüksége van ehhez (pl.: a Politikai Bizottság ülése). A Vámigazgatások Világszervezetének tagjaként az Európai Közösség jogosult lesz a szervezet azon szerveiben teljes jogú tagként tevékenykedni, amelyek valamennyi csatlakozni kívánó előtt nyitva állnak, továbbá választható lesz azokba a szervekbe, amelyekbe csak választás útján lehet bekerülni. A Szerződés, illetve a másodlagos jogforrások– legfőképpen a Közösségi Vámkódex – alapján a vámügyek kizárólagos közösségi hatáskörbe tartoznak. Az Európai Unióról szóló szerződés VI. címében foglaltak szerint az Unió tagállamainak hatáskörébe tartozó vámbűncselekmények és egyéb kérdések területén folytatott vámegyüttműködés vonatkozásában is léteznek közösségi jogszabályok. A Közösség vámügyi hatásköréről a Vámigazgatások Világszervezete számára nyilatkozatot kell készíteni, amely e határozathoz csatolva található[3]. A közösségi hatáskörbe tartozó kérdésekben a közösségi álláspontot kell képviselni a Vámigazgatások Világszervezete valamennyi szervében. A nemzeti hatáskörbe tartozó kérdésekben az uniós tagállamoknak mindent meg kell tenniük a közös álláspont kialakítása érdekében, hogy az Európai Bíróság esetjogában is megfogalmazott, a Közösség egységes külső képviselete iránti követelménynek eleget tegyenek.[4] A Tanács vámunió-munkacsoportja (vámjogszabályok és vámpolitika) vagy a Vámkódexbizottság keretében fog sor kerülni az összehangolt közösségi álláspont kialakítására. A közösségi hatáskörbe tartozó kérdésekben az Európai Közösség szavazatainak száma a Vámigazgatások Világszervezetére vonatkozó egyezményekben (pl. a felülvizsgált Kiotói Egyezmény, az Isztambuli Egyezmény), illetve a Kereskedelmi Világszervezetben elfogadott gyakorlat szerint megegyezik tagállamainak számával[5]. Kivétel e szabály alól a Harmonizált Rendszerről szóló egyezmény, amelynek keretében az Európai Közösség tagállamaival együtt szerződő félként csupán egyetlen szavazattal rendelkezik. Az Unió tagállamai a továbbiakban is befizetik a Vámigazgatások Világszervezete számára a tagsági díjukat. Ezt a Tanács 2001. március 19-i határozatában állapította meg. Az Európai Közösség évente hozzájárulást fog fizetni a Vámigazgatások Világszervezetének, hogy ezáltal támogassa a szervezet munkáját és fedezze a felmerülő adminisztratív többletköltségeket. Az Európai Közösség által a Vámigazgatások Világszervezete számára fizetett hozzájárulás olyan mértékű lesz, amely az Unió tagállamai által fizetett hozzájárulással együtt tükrözi az Európai Közösség súlyát és jelentőségét a nemzetközi kereskedelemben. A Vámigazgatások Világszervezete számára az Európai Közösség és az Unió tagállamai által fizetett hozzájárulások megoszlása arányos lesz az általuk a Kereskedelmi Világszervezet számára fizetett hozzájárulásokkal[6]. A Vámigazgatások Világszervezetének módosítania kell a Vámegyüttműködési Tanács létrehozásáról szóló egyezményt, hogy annak olyan vám- és gazdasági uniók is tagjai lehessenek, mint az Európai Közösség. A Vámigazgatások Világszervezetének Tanácsa a várakozások szerint a 2007. júniusi 109./110. ülésén fogadja el az egyezmény módosításáról szóló határozatot[7]. A módosítás azt követően lép hatályba, hogy a Vámigazgatások Világszervezetének valamennyi tagja írásban értesítette a szervezetet a módosítás elfogadásáról. Az egyezmény módosítását követően az Európai Közösség is letétbe tudja helyezni a csatlakozási okiratát. A Vámigazgatások Világszervezetének Tanácsa továbbá a 2007 júniusában tartandó 109./110. ülésén várhatóan elfogad egy határozatot, amely lehetővé teszi, hogy az Európai Közösségre vonatkozzanak a részes feleket megillető jogokat és az őket terhelő kötelezettségeket[8]. A Tanács ezért felhívja a tagállamokat, hogy a Vámigazgatások Világszervezete Tanácsának e két határozatát támogassák az Európai Közösség érdekében. Az Európai Közösség elégséges felhatalmazással fog rendelkezni az ideiglenes státusz elfogadásához. |

139 | Meglévő rendelkezések a javaslat által szabályozott területen A javaslat tárgykörében jelenleg nincs hatályos rendelkezés. |

141 | Összhang az Unió egyéb szakpolitikáival és célkitűzéseivel Nem alkalmazható. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | Nem releváns. |

Szakértői vélemények összegyűjtése és felhasználása |

229 | Külső szakértők bevonására nem volt szükség. |

230 | Hatásvizsgálat o A vámpolitika területén az EK hatáskörének nemzetközi szinten szélesebb körben való elfogadtatása. Az EK a szervezetbeli tagsága révén teljes mértékben ki tudja aknázni tekintélyét a WCO-n belül és bilaterális kapcsolatokban is. o A Közösség így részt vehet a folyamatokban és közvetlen hatást gyakorolhat a WCO határozat-hozatali eljárásokra. A WCO a vámügyek területén végzett hagyományos tevékenységein túlmenően – amelyekkel kapcsolatban az EK is részes fele már számos WCO egyezménynek – új prioritások és tevékenységek is alakulnak ki, különös tekintettel a beszállítói lánc biztonságára, valamint a hamisított és kalóz áruk elleni küzdelemre. A Bizottság számára fontos, hogy befolyásolni tudja e megbeszélések menetét. o A tagállamok hatékonyabb koordinációja a WCO-ban. o Az EK és a Bizottság nemzetközi elismertségének növelése. |

A JAVASLAT JOGI ELEMEI |

305 | A javasolt intézkedés összefoglalása A tanácsi határozatról szóló javaslat célja, hogy lehetővé tegye a Közösségnek a Vámigazgatások Világszervezetében való tagságát. |

310 | Jogalap A jogalap az Európai Közösség létrehozásáról szóló szerződés 133. cikke a 300. cikk (2) bekezdésének első mondatával, illetve második albekezdésével együtt. |

329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |

Az arányosság elve |

331 | A javaslat megfelel az arányosság elvének a következő ok miatt. A javasolt intézkedés szükséges ahhoz, hogy az EK WCO tagságához megteremtse a jogalapot. |

332 | A WCO részére fizetett közösségi, illetve uniós tagállami pénzügyi hozzájárulások a Kereskedelmi Világszervezet számára fizetett hozzájárulásokkal lesznek arányban. |

Az eszközök megválasztása |

341 | Javasolt eszköz: egyéb. |

342 | Más eszközök nem lennének alkalmasak a következő ok(ok) miatt: Az EK-Szerződés 300. cikkével összhangban a megállapodások aláírásáról és megkötéséről a Tanács a Bizottság javaslata alapján minősített többséggel határoz. A Tanács által hozott határozat a megfelelő eszköz. |

KÖLTSÉGVETÉSI VONATKOZÁSOK |

401 | A határozat költségvetési vonatkozásainak egyike az Európai Közösség által a Vámigazgatások Világszervezetének fizetett éves pénzügyi hozzájárulás, a mellékelt jogalkotási pénzügyi kimutatásban foglaltak szerint. |

1. 2007/0087 (ACC)

Javaslat

A TANÁCS HATÁROZATA

az Európai Közösségeknek a Vámigazgatások Világszervezetéhez történő csatlakozásáról és a tagságból eredő jogok és kötelezettségek ideiglenes gyakorlásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, a 300. cikk (2) bekezdése első albekezdésének első mondatával, illetve második albekezdésével összefüggésben,

mivel:

2. A Tanács 2001. március 19-i határozatával adott felhatalmazást a Bizottságnak, hogy az Európai Közösség nevében a Vámigazgatások Világszervezetéhez történő csatlakozásról tárgyalásokat folytasson[9].

3. A Vámigazgatások Világszervezetének Tanácsa várhatóan 2007 júniusában, a 109/110. ülésén módosítja a Vámegyüttműködési Tanács létrehozásáról szóló egyezményt, hogy a Vámigazgatások Világszervezetének vám- és gazdasági uniók – mint például az Európai Közösség – is tagjai lehessenek.

4. Az Európai Közösség és a Vámigazgatások Világszervezete tájékozódó megbeszéléseket követően megvizsgálta, hogy az Európai Közösségnek hogyan lenne lehetősége a Vámigazgatások Világszervezetében való tagságával járó jogok gyakorlására és kötelezettségek teljesítésére, a Vámegyüttműködési Tanács létrehozásáról szóló egyezmény módosításának a Vámigazgatások Világszervezetének valamennyi tagja által történő megerősítése függvényében.

5. Az Európai Közösségnek, jogállását tekintve, a hatáskörébe tartozó kérdésekben el kell tudnia járni a Vámegyüttműködési Tanács létrehozásáról szóló egyezmény keretében őt megillető jogok és őt terhelő kötelezettségek tekintetében.

6. Az Unió tagállamai megtartják tagságukat a Vámigazgatások Világszervezetében.

7. Mind az Európai Közösség, mind pedig annak tagállamai is rendelkeznek hatáskörrel a Vámegyüttműködési Tanács létrehozásáról szóló egyezmény hatálya alá tartozó területeken, ezért kívánatos, hogy az Európai Közösség az egyezmény részes felévé váljon, hogy ezáltal az egyezmény egységes alkalmazásának biztosítása érdekében a megosztott hatáskörbe tartozó kérdésekben a tagállamokkal együtt az egyezményben foglalt kötelezettségeket teljesíthesse, valamint a ráruházott jogokat gyakorolhassa.

8. Az Európai Közösség hatáskörébe tartozó kérdésekben ki kell alakítani az Európai Közösség álláspontját. A nemzeti hatáskörbe tartozó kérdésekben az Unió tagállamainak mindent meg kell tenniük, hogy közös álláspontot alakítsanak ki, amellyel biztosítják az Európai Közösség és tagállamai egységes külső képviseletét.

9. Az előbbiek értelmében a Tanács elfogadja a szükséges határozatokat, amelyek révén az Európai Közösség a Vámigazgatások Világszervezetének tagjává válhat, és rendelkezik a tagságból eredő jogok ideiglenes gyakorlásáról és kötelezettségek teljesítéséről,

A KÖVETKEZŐKÉPPEN HATÁROZOTT:

1. cikk

1. Amint a Vámegyüttműködési Tanács létrehozásáról szóló egyezménynek az Európai Közösség csatlakozását lehetővé tevő módosítása hatályba lép, az Európai Közösség magára kötelezőnek ismeri el a módosított egyezményt és ezáltal a Vámigazgatások Világszervezetéhez csatlakozik.

2. A Bizottság ezúton felhatalmazást kap a jóváhagyási okmány letétbe helyezésére felhatalmazott személy kijelölésére, mely révén az egyezmény a Közösségre kötelezővé válik, az EK-Szerződésben foglalt eljárási követelmények teljesülésének függvényében.

2. cikk

1. Az Unió tagállamai elfogadják a Vámigazgatások Világszervezete Tanácsának azon határozatát, amely lehetővé teszi az Európai Közösség számára, hogy ideiglenes intézkedés révén gyakorolhassa a Vámigazgatások Világszervezetének tagjait megillető jogokat, a határozatban foglalt feltételek teljesülésétől függően.

2. Az Európai Bizottság levélben közli a Vámigazgatások Világszervezetével, hogy az Európai Közösség elfogadja a Vámigazgatások Világszervezet tagjaiéval megegyező jogokat és kötelezettségeket a Vámigazgatások Világszervezete Tanácsának határozatában meghatározottak szerint, a Vámegyüttműködési Tanács létrehozásáról szóló egyezmény módosítása hatályba lépésének függvényében.

3. E levélnek tartalmaznia kell egy, az 1. mellékletben meghatározottak szerint készült hatásköri nyilatkozatot.

4. Az Európai Közösség 2007. július 1-jétől évente hozzájárulást fizet a Vámigazgatások Világszervezetének, hogy ezáltal támogassa a szervezet munkáját és fedezze a felmerülő adminisztratív többletköltségeket.

Kelt Brüsszelben, […]

A Tanács részéről

az elnök

[…]

MELLÉKLET Az Európai Közösségek hatásköri nyilatkozata a Vámegyüttműködési Tanács létrehozásáról szóló egyezmény hatálya alá tartozó kérdésekben

Az Európai Közösség létrehozásáról szóló szerződésnek legutóbbi módosítás szerint hatályos rendelkezéseivel összhangban e nyilatkozat meghatározza azon hatásköröket, amelyeket az Unió tagállamai a Vámegyüttműködési Tanács létrehozásáról szóló egyezmény hatálya alá tartozó kérdések tekintetében a Közösségekre ruháztak át.

Az Unió tagállamai által a Szerződésekkel összhangban az Európai Közösségekre ruházott hatáskörök gyakorlása természetéből adódóan folyamatos változásoknak van kitéve. Az Európai Közösségek ezért fenntartja magának a jogot, hogy módosítsa a nyilatkozatot.

Szakterület | EK jogszabályok |

Vámunió, közös kereskedelempolitika, Vámügyi együttműködés | Az Európai Közösséget létrehozó szerződés 23-27. cikke Az Európai Közösséget létrehozó szerződés 131-134. cikke, Az Európai Közösséget létrehozó szerződés 135. cikke. |

Vámeljárások elősegítése | A Tanács 1992. október 12-i 2913/92/EGK rendelete a Közösségi Vámkódex létrehozásáról A Tanács 2003. március 17-i 2003/231/EK határozata az Európai Közösségnek a vámeljárások egyszerűsítéséről és összehangolásáról szóló nemzetközi egyezmény (Kiotói Egyezmény) módosító jegyzőkönyvéhez való csatlakozásáról Az Európai Parlament és a Tanács 2002. február 18-i 2002/6/EK irányelve a Közösség tagállamainak kikötőibe érkező és/vagy onnan induló hajókra vonatkozó jelentések alaki követelményeiről |

Vámérték-megállapítás | A Tanács 1992. október 12-i 2913/92/EGK rendelete a Közösségi Vámkódex létrehozásáról A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról A Tanács 1979. december 10-i 80/271/EGK határozata az 1973 és 1979 közötti kereskedelmi tárgyalások eredményeként létrejött többoldalú megállapodások megkötéséről (HL L 71., 1980.3.17., 1.o.) |

Származás | A Tanács 1992. október 12-i 2913/92/EGK rendelete a Közösségi Vámkódex létrehozásáról A Tanács 1979. december 10-i 80/271/EGK határozata az 1973 és 1979 közötti kereskedelmi tárgyalások eredményeként létrejött többoldalú megállapodások megkötéséről (HL L 71., 1980.3.17., 1.o.) Számos harmadik országokkal meghozott vegyes bizottsági határozat, pl.: 2006/343/EK: Az EK–Izland vegyes bizottság 2005. december 22-i 2/2005 határozata a megállapodásnak a származó termék fogalmának meghatározásáról és az igazgatási együttműködés módszereiről szóló 3. jegyzőkönyvének módosításáról |

Harmonizált Rendszer, áruk tarifális besorolása | 87/369/EGK: A Tanács 1987. április 7-i határozata az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról A Bizottság 2005. október 27-i 1719/2005/EK rendelete a vám- és statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról |

Tarifális és kontingensbeli kérdések | Az Európai Közösséget létrehozó szerződés 26. és 133. cikke A Tanács 1996. december 20-i 2505/96/EK rendelete egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről, valamint az egyes mezőgazdasági és ipari termékekre autonóm közösségi vámkontingensek megnyitásáról és kezeléséről (1996. évi első sorozat) szóló 3059/95/EK rendelet módosításáról A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról A Tanács 1995. december 22-i 384/96/EK rendelete az Európai Közösségben tagsággal nem rendelkező országokból érkező dömpingelt behozatallal szembeni védelemről, a legutóbbi módosítás szerint A Tanács 1997. október 6-i 2026/97/EK rendelete az Európai Közösségben tagsággal nem rendelkező országokból érkező támogatott behozatallal szembeni védelemről, a legutóbbi módosítás szerint A Tanács 1994. december 22-i 3285/94/EK rendelete a behozatalra vonatkozó közös szabályokról, valamint az 518/94/EK rendelet hatályon kívül helyezéséről, a legutóbbi módosítás szerint |

Megfelelés és végrehajtás: kábítószer-prekurzorok, hamisítás elleni küzdelem, készpénz ellenőrzése | A Tanács 1992. október 12-i 2913/92/EGK rendelete a Közösségi Vámkódex létrehozásáról A Tanács 1990. december 13-i 3677/90/EGK rendelete az egyes anyagok kábítószerek és pszichotróp anyagok tiltott előállítására való eltérítésének megakadályozására irányuló intézkedések megállapításáról A Bizottság 1992. december 21-i 3769/92/EGK rendelete az egyes anyagok kábítószerek és pszichotróp anyagok tiltott előállítására való eltérítésének megakadályozására irányuló intézkedések megállapításáról szóló 3677/90/EGK rendelet végrehajtásáról és módosításáról A Tanács 2004. december 22-i 111/2005/EK rendelete a kábítószer-prekurzoroknak a Közösség és harmadik országok közötti kereskedelme nyomon követésére vonatkozó szabályok megállapításáról A Tanács 2003. július 22-i 1383/2003/EK rendelete az egyes szellemi tulajdonjogokat feltehetően sértő áruk elleni vámhatósági intézkedésekről és az ilyen jogokat ténylegesen sértő áruk ellen hozandó intézkedésekről Az Európai Parlament és a Tanács 2005. október 26-i 1889/2005/EK rendelete a Közösség területére belépő, illetve a Közösség területét elhagyó készpénz ellenőrzéséről |

Az ellátólánc biztonsága | Az Európai Parlament és a Tanács 2005. április 13-i 648/2005/EK rendelete a Közösségi Vámkódex létrehozásáról szóló 2913/92/EGK tanácsi rendelet módosításáról |

Tranzit, ideiglenes behozatal | A Tanács 1992. október 12-i 2913/92/EGK rendelete a Közösségi Vámkódex létrehozásáról A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról Az Európai Gazdasági Közösség, az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között egységes árutovábbítási eljárásról szóló egyezmény megkötéséről A Tanács 1993. március 15-i 93/329/EGK határozata az áruk ideiglenes behozataláról szóló egyezmény megkötéséről és mellékleteinek elfogadásáról A Tanács 1991. március 21-i 719/91/EGK rendelete a Közösségben árutovábbítási okmányként használt TIR- és ATA-igazolványok használatáról |

Kapacitásépítés, technikai segítségnyújtás, képzés | Az Európai Közösséget létrehozó szerződés harmadik része: Közösségi politikák, XX. cím: Fejlesztési együttműködés XXI. cím: Harmadik országokkal folytatott gazdasági, pénzügyi és műszaki együttműködés |

PÉNZÜGYI KIMUTATÁS

1. A JAVASLAT MEGNEVEZÉSE: A TANÁCS HATÁROZATA AZ EURÓPAI KÖZÖSSÉGEKNEK A VÁMIGAZGATÁSOK VILÁGSZERVEZETÉHEZ TÖRTÉNő CSATLAKOZÁSÁRÓL ÉS A TAGSÁGBÓL EREDő JOGOK ÉS KÖTELEZETTSÉGEK IDEIGLENES GYAKORLÁSÁRÓL

2. TEVÉKENYSÉGALAPÚ GAZDÁLKODÁSI ÉS KÖLTSÉGVETÉS-TERVEZÉSI KERET

Az érintett szakpolitikai terület(ek) és a kapcsolódó tevékenység(ek):

1403 Az adóügy és a vámpolitika nemzetközi vonatkozásai

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek (korábban: BA-tételek)), beleértve a következő megnevezéseket:

- 140303 nemzetközi szervezetekben való részvétel vám- és adóügyekben

E költségvetési tétel létrehozását a költségvetési hatóságnak engedélyeznie kell 2007-ben.

3.2. Az intézkedés és a pénzügyi kihatás időtartama:

- A jogalap érvényességi ideje annak tervezett 2007. júliusi elfogadásától kezdődik.

- A kifizetések 2013. december 31. után folytatódnak.

3.3. Költségvetési jellemzők:

Költségvetési tétel | Kiadás jellege | Új | EFTA-hozzájárulás | Tagjelölt országok hozzájárulásai | A pénzügyi terv fejezete |

140303 | Nem kötelező | Diff[10] | IGEN | NEM | NEM | 4. sz. |

4. A FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok (KVE) és a kifizetési előirányzatok (KE) áttekintése

millió EUR (három tizedesjegyig)

Kiadás típusa | Szakasz száma | 2007-es év | 2008 | 2009 | 2010 | 2011 | 2012 és később | Összesen |

Működési kiadások[11] |

Kötelezettségvállalási előirányzatok (KVE) | 8.1. | a | 0,5 | 1 | 1 | 1 | 1 | 2 | 6,5 |

Kifizetési előirányzatok (KE) | b | 0,5 | 1 | 1 | 1 | 1 | 2 | 6,5 |

A referenciaösszegbe beletartozó igazgatási kiadások[12] |

Technikai és igazgatási segítségnyújtás (NDE) | 8.2.4. | c | - | - | - | - | - | - | - |

TELJES REFERENCIAÖSSZEG |

Kötelezettségvállalási előirányzatok | a+c | 0,5 | 1 | 1 | 1 | 1 | 2 | 6,5 |

Kifizetési előirányzatok | b+c | 0,5 | 1 | 1 | 1 | 1 | 2 | 6,5 |

A referenciaösszegbe nem beletartozó igazgatási kiadások[13] |

Személyi és kapcsolódó kiadások (NDE) | 8.2.5. | d | - | 0,216 | 0,216 | 0,216 | 0,216 | 0,432 | 1,296 |

A referenciaösszegbe nem beletartozó, a személyi és kapcsolódó kiadásoktól eltérő igazgatási kiadások (NDE) | 8.2.6. | e | - | 0,014 | 0,014 | 0,014 | 0,014 | 0,028 | 0,084 |

A beavatkozás teljes indikatív pénzügyi költsége |

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | 0,5 | 1,23 | 1,23 | 1,23 | 1,23 | 2,46 | 7,88 |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | 0,5 | 1,23 | 1,23 | 1,23 | 1,23 | 2,46 | 7,88 |

Az e pénzügyi kimutatásban említett összeg csak a 2007-2013-as pénzügyi keret által érintett időszakra vonatkozik

A társfinanszírozás részletei

Amennyiben a javaslat tartalmaz a tagállamok vagy más szervek (kérjük, nevezze meg) által biztosított társfinanszírozást, a társfinanszírozás becsült szintjét az alábbi táblázatban fel kell tüntetni (további sorok hozzáadása lehetséges, ha a társfinanszírozás biztosítására különböző szerveket irányoztak elő):

millió EUR (három tizedesjegyig)

Társfinanszírozó szerv | n. év | n + 1 | n + 2 | n + 3 | n + 4 | n + 5 és később | Összesen |

…………………… | f |

TELJES KÖTELEZETTSÉGVÁLLALÁSI ELŐIRÁNYZAT társfinanszírozással | a+c+d+e+f |

4.1.2. A pénzügyi programozással való összeegyeztethetőség

x A javaslat összeegyeztethető a jelenlegi pénzügyi programozással.

( A javaslat miatt a pénzügyi terv vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[14] rendelkezéseinek alkalmazására (azaz rugalmassági eszköz alkalmazására vagy a pénzügyi terv módosítására).

( Az 2008-as éves politikai stratégiáról szóló határozat rendelkezést tartalmaz az Európai Közösségnek a Vámigazgatások Világszervezetéhez történő csatlakozásáról.

4.1.3. A bevételre gyakorolt pénzügyi hatás

x A javaslatnak nincs hatása a bevételre.

( A javaslatnak van pénzügyi hatása – a bevételre gyakorolt hatás a következő:

4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes alkalmazottakat és a külső alkalmazottakat) – a részleteket lásd a 8.2.1. pontban

Éves szükségletek | 2007-es év | 2008 | 2009 | 2010 | 2011 | 2012. és később |

A személyi állomány teljes létszáma | 0 | 2 | 2 | 2 | 2 | 2 |

5. JELLEMZŐK ÉS CÉLKITŰZÉSEK

5.1. A megvalósításra rövid vagy hosszú távon van-e szükség

A Vámigazgatások Világszervezetében vállalt tagságából kifolyólag az EK a vámpolitika területén meglévő feladataival összhangban lévő szerepet fog betölteni.

5.2. A Közösség részvétele által létrejövő hozzáadott érték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

Az EK a WCO azon szerveinek tagja, amelyeket olyan nemzetközi egyezmények vagy megállapodások hoztak létre, amelyeknek a Közösség már tagja (pl: vámérték-megállapítási megállapodás, Harmonizált Rendszer, a felülvizsgált Kiotói Egyezmény, stb).

A WCO tagjaként az EK teljes jogosultsággal vehetne részt valamennyi – minden csatlakozni kívánó számára nyitva álló – WCO-szerv munkájában, nevezetesen a WCO Tanácsáéban, az Állandó Technikai Bizottságéban, a végrehajtó bizottságéban stb., továbbá választható valamennyi WCO szervbe, amely választott képviselőkből áll, azaz a Politikai Bizottságba, a Pénzügyi Bizottságba, az Audit Bizottságba.

5.3. A javaslat céljai, az attól várt eredmények, illetve az azzal összefüggő mutatók a tevékenységalapú irányítás keretében

5.4. Végrehajtási módszer (indikatív)

x Központosított irányítás

x közvetlenül a Bizottság által

( közvetetten a következőknek történő hatáskör-átruházással:

( végrehajtó hivatalok

( a Közösségek által létrehozott, a költségvetési rendelet 185. cikkében említettek szerinti szervek

( tagállami közintézmények/közfeladatot ellátó szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel közös irányítás (nevezze meg)

Vonatkozó megjegyzések: nincs

6. FELÜGYELET ÉS ÉRTÉKELÉS

6.1. Felügyeleti rendszer

Az Adóügyi és Vámuniós Főigazgatóság éves tevékenységi jelentésében jelentést készít.

6.2. Értékelés

6.2.1. Előzetes értékelés

A 2001. március 19-i tanácsi határozat a WCO-tagság megszerzéséért folytatott tárgyalások megkezdéséről

6.2.2. Az időközi/utólagos értékelés nyomán hozott intézkedések (hasonló, korábbi tapasztalatok tanulsága)

A Közösség FAO és más nemzetközi szervezetekben meglévő tagságából származó tanulságok.

6.2.3. A jövőbeni értékelések feltételei és gyakorisága

Nem alkalmazandó.

7. CSALÁS ELLENI INTÉZKEDÉSEK

Részvétel a WCO Pénzügyi és Audit Bizottságaiban

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Kötelezettségvállalási előirányzatok millió EUR (három tizedesjegyig)

2007-es év | 2008-as év | 2009-es év | 2010-es év | 2011-es év | 2012-es év |

Tisztviselők vagy ideiglenes alkalmazottak[16] (XX 01 01.) | A*/adminisztrátor | - | 2 | 2 | 2 | 2 | 2 |

B*, C*/asszisztens | - | - | -. | - | - | - |

A(z) XX 01 02. jogcímcsoportból finanszírozott állomány[17] | - | - | -. | - | - | - |

A(z) XX 01 04/05. jogcímcsoportból finanszírozott egyéb állomány[18] | - | - | -. | - | - | - |

ÖSSZESEN | - | 2 | 2 | 2 | 2 | 2 |

8.2.2. Az intézkedés keretében felmerülő feladatok leírása

A közösségi álláspont előkészítése, összehangolása és képviselet a WCO-ban.

8.2.3. A – jogszabályban meghatározott – állomány eredete

( A lecserélendő vagy meghosszabbítandó kerülő program irányításához jelenleg hozzárendelt álláshelyek

x A 2008. évi politikai stratégia/előzetes költségvetés-tervezet keretében már hozzárendelt álláshelyek: 1 adminisztrátori pozíció

( A következő éves politikai stratégia/előzetes költségvetés-tervezet eljárásának keretében igénylendő álláshelyek

X Az irányító szolgálaton belül meglévő állomány felhasználásával átcsoportosítandó álláshelyek (belső áthelyezés) 1 adminisztrátori pozíció

( Az n. évben szükséges, de az éves politikai stratégiában/előzetes költségvetés-tervezetben az adott évre nem előirányzott álláshelyek.

8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások)

millió EUR (három tizedesjegyig)

Költségvetési tétel (szám és megnevezés) | 2007-es év | 2008-as év | 2009-es év | 2010-es év | 2011-es év | 2012-es év és később | ÖSSZESEN |

Egyéb technikai és igazgatási segítségnyújtás | - | - | - | - | - | - | - |

– belső | - | - | - | - | - | - | - |

– külső | - | - | - | - | - | - | - |

Teljes technikai és igazgatási segítségnyújtás | - | - | - | - | - | - | - |

8.2.5. A referenciaösszegbe nem beletartozó személyi és kapcsolódó költségek

millió EUR (három tizedesjegyig)

A személyi állomány típusa | 2007-es év | 2008-as év | 2009-es év | 2010-es év | 2011-es év | 2012-es év és később |

Tisztviselők és ideiglenes alkalmazottak (XX 01 01.) | - | 0.216 | 0.216 | 0.216 | 0.216 | 0.216 |

A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) | p.m. | p.m. | p.m. | p.m. | p.m. | p.m. |

Személyi és kapcsolódó – a referenciaösszegbe NEM beletartozó – költségek összesen | - | 0,216 | 0,216 | 0,216 | 0,216 | 0,216 |

Számítás – Tisztviselők és ideiglenes alkalmazottak

108 000 EUR/év tisztviselőnként/ideiglenes alkalmazottként

Számítás – A XX 01 02 jogcímcsoportból finanszírozott személyzet

Nem alkalmazandó.

8.2.6. A referenciaösszegbe nem beletartozó egyéb igazgatási kiadások millió EUR (három tizedesjegyig) |

2007-es év | 2008-as év | 2009-es év | 2010-es év | 2011-es év | 2012-es év és később | ÖSSZESEN |

XX 01 02 11 01. – Kiküldetések | - | 0,002 | 0,002 | 0,002 | 0,002 | 0,004 | 0,012 |

XX 01 02 11 02. – Ülések és konferenciák | 0,012 | 0,012 | 0,012 | 0,012 | 0,024 | 0,072 |

XX 01 02 11 03 – Bizottságok[20] | - | - | - | - | - | - | - |

XX 01 02 11 04. – Tanulmányok és konzultációk | - | - | - | - | - | - | - |

XX 01 02 11 05. – Információs rendszerek | - | - | - | - | - | - | - |

2 Egyéb irányítási kiadások összesen (XX 01 02 11.) | - | 0,014 | 0,014 | 0,014 | 0,014 | 0,028 | 0,084 |

3 Egyéb igazgatási jellegű kiadások (a költségvetési tétel megadása mellett) | - | - | - | - | - | - | - |

A személyi és kapcsolódó költségeken kívüli – a referenciaösszegbe NEM beletartozó – igazgatási kiadások összesen | - | 0,014 | 0,014 | 0,014 | 0,014 | 0,028 | 0,084 |

Számítás – Egyéb igazgatási kiadások, amelyeket a referenciaösszeg nem fedez

Kiküldetésenként 1 000 EUR

A tagság következtében az EK álláspontjának összehangolásához szükség van a külügyi szakértői csoport évente kétszeri ülésére: utazási költség 27 szakember számára.

[1] A Vámegyüttműködési Tanács létrehozásáról szóló egyezmény 1952-ben lépett hatályba. Feladatkörének egyértelműbbé tétele érdekében 1994-ben a CCC a „Vámigazgatások Világszervezete” nevet vette fel. Jelenleg a WCO-nak 171 tagja van.

[2] A Vámigazgatások Világszervezetének Tanácsa a legfőbb döntéshozó testület a Vámigazgatások Világszervezetében, valamennyi tagot a vámigazgatóságának legmagasabb rangú tisztviselője képviseli.

[3] A felülvizsgált kiotói egyezmény esetében a Közösség hatáskörének megállapítására az Európai Közösségnek a vámeljárások egyszerűsítéséről és összehangolásáról szóló nemzetközi egyezmény (Kiotói Egyezmény) módosító jegyzőkönyvéhez való csatlakozásáról 2003/231/EC) szóló 2003. március 17-i tanácsi határozat II. mellékletben található nyilatkozat révén került sor; kihirdetve a HL L 86., 2003.4.3. számában. A II. melléklet meghatározza az egyezményben megkívánt hatásköröket: „az Európai Közösség az Egyezmény törzsrésze és az általános melléklet rendelkezései által megjelölt valamennyi témakörben illetékes, kivételt képeznek azok a témakörök, amelyek az Európai Közösség létrehozásáról szóló módosított Szerződés és az ahhoz kapcsolódó másodlagos közösségi joganyag alapján nem tartoznak kizárólagosan, kifejezetten vagy magától értetődően a hatáskörébe.”

[4] Az EKB 1/94 számú véleménye, EBHT 1994, I-5267, 108.§.

[5] A Kereskedelmi Világszervezet létrehozásáról szóló Marrakesh-i Megállapodás IX. cikke (1) bekezdésének harmadik mondata: „Az Európai Közösségek leadott szavazatának száma megegyezik a Közösségnek a Kereskedelmi Világszervezetben tagsággal rendelkező tagállamai szavazatszámának összegével.

[6] A Közösségi hozzájárulás révén az EK és az Unió tagállamai által fizetett hozzájárulás kevesebb, mint 38 %-át adná a Vámigazgatások Világszervezete számára fizetett hozzájárulásoknak, míg ez az arány – a világkereskedelemben való részesedés alapján számítva – eléri a 42 %-ot a Kereskedelmi Világszervezet esetében.

[7] A Vámigazgatások Világszervezete Tanácsának határozatait a jelenlévő tagállamok 2/3-os többségével lehet elfogadni.

[8] A Vámigazgatások Világszervezete Tanácsának határozata várhatóan 2007. július 1-jén lép hatályba.

[9] A Vámigazgatások Világszervezetét a Vámegyüttműködési Tanács létrehozásáról szóló egyezmény hozta létre (1950.12.15-én írták alá). Az egyezmény 1952-ben lépett hatályba. Feladatkörének egyértelműbbé tétele érdekében 1994-ben a Vámegyüttműködési Tanács a „Vámigazgatások Világszervezete” munkanevet vette fel. Jelenleg a Vámigazgatások Világszervezetének 171 tagja van.

[10] Differenciált előirányzatok.

[11] Olyan kiadások, amelyek nem tartoznak az érintett xx. cím xx 01. alcíme alá.

[12] A(z) xx. cím xx 01 04. jogcímcsoport alá tartozó kiadások.

[13] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások.

[14] Lásd az intézményközi megállapodás 19. és 24. pontját.

[15] Az 5.3. szakaszban leírtak szerint

[16] Amelynek költségét NEM fedezi a referenciaösszeg.

[17] Amelynek költségét NEM fedezi a referenciaösszeg.

[18] Amelynek költségét tartalmazza a referenciaösszeg.

[19] Hivatkozni kell az érintett végrehajtó hivatal(ok) vonatkozó pénzügyi kimutatására.

[20] Adja meg a bizottság típusát és a csoportot, amelyikhez tartozik.